จัดจราจรบางกะปิรับปิดลำสาลี
เริ่ม 7 ธันวาฯนี้-ตำรวจจราจรแนะประชาชนศึกษาทางเลี่ยงทางลัด,วันที่ 15 พ.ย. พ.ต.อ.ธวัช วงศ์สง่า รอง ผกบก.น.4 กล่าวว่า การรถไฟฟ้าขนส่งมวลชนแห่งประเทศไทย (รฟม.) มีกำหนดปิดสะพานแยกลำสาลี ฝั่งขาเข้า ที่มุ่งหน้าแยกรามคำแหง คลองตัน ตั้งแต่วันที่ 7 ธ.ค.นี้ ส่วนแผนการจัดจราจรผ่านแยกลำสาลี จากเดิมรถวิ่งได้ 5 ช่องทาง แยกเป็น พื้นราบ 2 ช่อง สะพานข้ามแยกฝั่งขาเข้า 2 ช่อง และช่องทางพิเศษวิ่งสวนสะพานฝั่งขาออกอีก 1 ช่อง จะ เหลือวิ่งได้เพียง 3 ช่อง แยกเป็นพื้นราบ 2 ช่อง และช่องทางพิเศษบนสะพานฝั่งขาออกอีก 1 ช่อง โดยจะเปิดให้วิ่งสวนทางตลอด 24 ชม. ยกเว้นหากปริมาณรถฝั่งใดฝั่งหนึ่งมีมากอาจจะปรับให้วิ่งได้ 2 ช่องทาง เพื่อระบายรถไม่ให้สะสม ทั้งนี้ขึ้นอยู่กับดุลพินิจของตำรวจ สำหรับรถที่มาจากมีนบุรีบางส่วนได้เลี่ยงไปใช้ถนนคู่ขนานมอเตอร์เวย์ บางนา-บางปะอิน เข้าถนนศรีนครินทร์ ส่วนรถที่มาจากนวมินทร์ เสรีไทย เคยใช้สะพานข้ามแยกลำสาลี แนะนำให้ตรงไปแยกบางกะปิ ตรงเข้าถนนลาดพร้าว หรือเลี้ยวซ้ายไปแยกลำสาลี ใช้ถนนรามคำแหง หรือให้วิ่งตรงผ่านแยกสวนสน เข้าซอยรามคำแหง 60 สามารถลัดไปออกถนนกรุงเทพกรีฑาตัดใหม่ เพื่อลัดไปออกถนนศรีนครินทร์ พระราม 9 ได้,รอง ผบก.น.4 กล่าวว่า ขณะนี้ที่แยกลำสาลีห้ามรถจากรามคำแหงตรงไป จะบังคับเลี้ยวซ้ายไปแยกบางกะปิทำให้การจราจรบริเวณดังกล่าวหนาแน่น จึงได้เสนอคณะทำงานฯ ที่มี พล.ต.ท.ไกรบุญ ทรวดทรง เป็นประธาน ขอปรับการจราจรที่แยกเดอะมอลล์ ถนนลาดพร้าว โดยจะให้รถจากถนนรามคำแหงเลี้ยวซ้ายเข้าซอยรามคำแหง 85/2 ข้างธนาคารไทยพาณิชย์ หัวหมาก ไปออกห้างเดอะมอลล์ บางกะปิ สามารถวิ่งตรงเข้าซอยแฮปปี้แลนด์ไปออกถนนนวมินทร์ได้ ช่วงเร่งด่วนเย็น เวลา 16.00-19.00 น. ยกเว้นวันหยุดเสาร์-อาทิตย์ จากเดิมห้ามตรงจะบังคับให้เลี้ยวขวาไปแยกบางกะปิ ขณะนี้ได้รับความเห็นชอบแล้ว เตรียมลงสำรวจพื้นที่ เริ่มใช้วันที่ 7 ธ.ค.นี้ ขอให้ประชาชนศึกษาเส้นทาง เตรียมความพร้อมการเดินทาง เพื่อลดผลกระทบด้านการจราจรบริเวณดังกล่าว.
วันที่ 15 พ.ย. พ.ต.อ.ธวัช วงศ์สง่า รอง ผกบก.น.4 กล่าวว่า การรถไฟฟ้าขนส่งมวลชนแห่งประเทศไทย (รฟม.) มีกำหนดปิดสะพานแยกลำสาลี ฝั่งขาเข้า ที่มุ่งหน้าแยกรามคำแหง คลองตัน
ธวัช วงศ์สง่า,ตำรวจจราจร,ทางเลี่ยง,มอเตอร์เวย์,ไกรบุญ ทรวดทรง